Publication: Magyar Közlöny
Issue: MK-2008-120 (Year: 2008, Number: 120)
Era: 2004-2010
Section: illetve a felsőoktatásról szóló 1993. évi LXXX. törvény szerinti főiskolai vagy egyetemi
Paragraph Index: 1307

c) A szakképzettség gyakorlásához szükséges személyes adottságok és készségek: – problémafelismerő és -megoldó képesség, – elemző és szintetizáló képesség, – elkötelezettség és igény a minőségi munkára, – kommunikációs és kapcsolatteremtő képesség más szakterületek képviselőivel, – információfeldolgozási, rendszerezési képesség, – kezdeményező, döntéshozatali képesség, személyes felelősségvállalás, – továbbtanulási készség, – önálló munkára való készség, alkotói szinten, – készség a megszerzett ismeretek gyakorlatban való irányító jellegű gyakorlására, – jó szóbeli és írásbeli kommunikáció anyanyelven, – legalább egy idegen nyelv és annak szakmai anyagának középszintű ismerete, – csapatmunkára való alkalmasság, – az egyéni és kollektív célok és felelősségek felismerése és ezen szerepek szerinti cselekvés, – a kutatás szellemi szabadságának tisztelete, – a tudomány társadalom iránti elkötelezettségének felismerése, – a szakma etikai szabályainak elfogadása.

Source: https://magyarkozlony.hu/hivatalos-lapok/bd4531899146f3aba33c503b4c070e5462302d0f/dokumentumok/fe1bdbe6520c743b8d9c4f9c65478080d558442c/letoltes